కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘కార్తీకదీపం’ నవంబర్ 5 ఎపిసోడ్ : సూపర్ హిమా! ‘డాక్టరమ్మా అనకుండా ఆంటీ అనేసింది!?
బుల్లితెర ప్రేక్షకుల్ని ఎంతగానో ఆకట్టుకుంటున్న ‘కార్తీకదీపం’ సీరియల్ 643 ఎపిసోడ్‌లను పూర్తి చేసుకుని.. 644 ఎపిసోడ్‌కి ఎంటర్ అయ్యింది. ఈ ఎపిసోడ్‌ హైలైట్స్ మీకోసం.
Samayam Telugu | Updated:
Nov 5, 2019, 10:49PM IST
‘కార్తీకదీపం’ నవంబర్ 5 ఎపిసోడ్ : సూపర్ హిమా! ‘డాక్టరమ్మా అనకుండా ఆంటీ అనేసింది!...
మౌనిత టార్గెంట్ మొత్తం హిమనే. ఎందుకంటే హిమ కొత్త అమ్మ కోసం వెతకడం, నేను అడిగితే కాదనకూడదని తండ్రి కార్తీక్ దగ్గర హిమ మాటల తీసుకోవడం.. అంతా మౌనితకి తెలుసు. హిమే స్వయంగా ‘మౌనితని పెళ్లి చేసుకో డాడీ..’ అనాలని ప్రయత్నాలు మొదలుపెట్టింది మౌనిత. అయితే సీన్ బెడిసి కొట్టింది. తెలుగు ప్రేక్షకులను ఎంతగానో ఆకట్టుకుంటున్న‘కార్తీకదీపం’ సీరియల్ నేటి (నవంబర్ 5) రాత్రి ఎపిసోడ్‌లో ఏం జరగనుందో ‘సమయం’లో మీకోసం ముందుగానే.
గత ఎపిసోడ్‌లో ఏం జరిగిందంటే..
మురళీ కృష్ణ.. దీపకు కాల్ చేసి సౌర్య ఇంటికి వచ్చిందని, తండ్రి కోసం ప్రశ్నలు వేసిందని చెబుతాడు. దాంతో దీప వారణాసి మీద కోప్పడుతుంది. ‘దాన్ని అక్కడికి ఇక్కడికీ తీసుకుని వెళ్లడం ఎందుకురా? నువ్వే చెప్పేయ్.. దాని తండ్రి ఎవరో నీకు తెలుసుకదా.. అప్పుడైనా నీ కడుపు చల్లపడుతుంది..’ అంటూ తిట్టి బయటికి పొమ్మంటుంది. డినర్ చేసే టైమ్‌కి సౌందర్య, ఆనందరావు, హిమ, కార్తీక్, ఆదిత్య అంతా రెడీ అవుతుంటే.. కార్తీక్ ఆకలి వేయట్లేదు అంటాడు. ఇంతలో మౌనిత క్యారేజ్ పట్టుకుని వచ్చి.. ‘అలా అంటే ఎలా కార్తీక్.. నువ్వు మధ్యాహ్నం కూడా తినలేదటగా.. హాస్పెటల్‌లో చెప్పారు.. అందుకే మా వంటలక్క ప్రియమణితో వంట చేసించి తీసుకొచ్చాను.. పద తిందూగానే’ అంటుంది. అదంతా చూస్తున్న సౌందర్య అండ్ కో బ్యాచ్కి కాలిపోతుంటే హిమ మాత్రం మౌనిత మాటలకి బాగా ఇప్రెస్ అవుతుంది. ‘థ్యాంక్స్ డాక్టర్ అమ్మా’ అంటూ హగ్ చేసుకుంటుంది.
644 ఎపిసోడ్‌లో హైలైట్స్‌..
‘హిమా.. నీకూ మీ డాడీకి చాలా ఇష్టమని రొయ్యలు కూర వండించి తీసుకొచ్చాను.. తిందురుగానే రండీ’ అంటూ మౌనిత హిమ ముందు ఓవర్ యాక్షన్ చేస్తుంటే.. సౌందర్య కావాలనే.. నవ్వుతూ.. ‘అవునా.. రొయ్యలంట హిమా.. తిందువుగానే పదా..’ అంటూనే.. ‘రా మౌనితా నువ్వు కూడా మాతో కలిసి తిందువుగానీ’ అంటూ తీసుకుని వెళ్లి.. ప్రేమగా సౌందర్య డిన్నర్‌కి డైనింగ్ టేబుల్ దగ్గర కూర్చోబెడుతూ.. ‘గెస్ట్ ఫస్ట్’ అంటుంది. వెంటనే మౌనిత మనసులో టెన్షన్ పడుతూ.. ‘ఈవిడేంటీ? ఇలా కూల్‌గా మాట్లాడుతోంది?’ అనుకుంటూనే కూర్చుంటుంది. వండన చేస్తూనే చురకలు వేయడం మొదలుపెడుతుంది సౌందర్య.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
‘పాపం.. మౌనితకి గానీ కరెక్ట్ టైమ్‌లో పెళ్లి అయితే మన హిమ అంత కూతురు ఉండేది’ అంటూనే.. ‘అసలు మౌనితకి పెళ్లి అయితే దాని మొగుడు మాత్రం రెండో రోజే దన్నం పెట్టి పారిపోయేవాడు.. ఎందుకంటే మౌనితకి అసలు వంటరాదుగా.. భార్యంటే భోజ్యేషు మాత. కానీ ఇంకేం నేర్చుకుంటుంది.. ఇలా ప్రియమణి లాంటి వాళ్ల మీద ఆధార పడ్డం తప్పా? అయినా పరాయి వాళ్ల ఇంటికి తీసుకుని రావడం కంటే ముందు తన భర్త పిల్లలకి పెట్టుకోవడం రావాలిగా’ అంటూ చాలా రకాలుగా.. హిమకు అర్థమయ్యేవిధంగా మాట్లాడుతుంది సౌందర్య. మౌనిత వేసుకునే డ్రెసింగ్ గురించి కూడా కామెంట్ చేస్తుంది. హిమ గమనించడంతో మౌనిత టెన్షన్ పడుతూ ఉంటుంది.
Read Also: ‘కోయిలమ్మ’ సీరియల్ : చిన్నీకి సమీర్ సపోర్ట్! ‘తప్పు చేశావంటే నేను నమ్మను వదినా!?’
ఇంతలో కార్తీక్ కూడా కలుగజేసుకుని.. ‘అది మాత్రం నిజం మమ్మీ.. కచ్చితంగా అదే జరిగేది. మౌనిత వాళ్ల ఆయన మాత్రం కచ్చితంగా సన్యాసం తీసుకుని పోయేవాడు’ అంటాడు. అదంతా హిమ గమనిస్తుంది. అంతా వింటూనే కాస్త అసహనంగా ముఖం పెడుతుంది. ‘అబ్బా హిమకు నా మైనెస్ లన్నీ చెప్పేస్తుందే’ అనుకుని.. చేయి కడుక్కుని ‘నేను వెళ్తాను ఆంటీ’ అంటూ పైకి లేస్తుంది. దాంతో సౌందర్య నవ్వుతూ.. ‘హిమా.. మౌనిత నీ కోసం ఎంతో కష్టపడి కర్రీ వండించి తీసుకొచ్చింది థ్యాంక్స్ చెప్పు’ అనడంతో.. అయిష్టంగా మౌనిత వైపు చూస్తూ.. ‘థ్యాంక్స్ మౌనితాంటీ’ అంటుంది హిమ. దాంతో మౌనిత షాక్ కాగా మిగిలిన వాళ్లంతా నవ్వుతారు.
Read Also: ‘మౌనరాగం’ సీరియల్ : భరత్ హైడ్రామా! అంకిత్ కూడా నమ్మేశాడు?
మొత్తానికి అక్కడ నుంచి బయటపడిన మౌనిత తనలో తనే చాలా బాధపడుతుంది. సౌందర్య కొట్టిన దెబ్బను తలుచుకుని తలకొట్టుకుంటుంది. ‘అమ్మో అత్తా పోట్లగిత్తా.. తెలివిగా కొట్టావే’ అంటూ తనలో తనే రగిలిపోతుంది. సౌర్య కావాలనే.. దీపని బయటకి పంపించేందుకు ‘సరోజక్కకి జ్వరం అంట.. చూసిరాపో’ అని పంపించి ఇళ్లంతా వెతుకుతుంది. దీపారాధన విహారీ రాసిన బుక్ కనిపిస్తుంది. అది గమనిస్తూ ఉంటుంది సౌర్య. సౌందర్య చేసిన పనికి ఆదిత్య, ఆనందరావులు చాలా హ్యాపీగా ఫీల్ అవుతూ పొగుడుతారు. హిమ మనసులో మౌనిత మీద ఉన్న ఫీలింగ్ పోగొట్టేశావ్ సూపర్ సౌందర్య నువ్వు అంటూ ఆనందరావు సంతోషాన్ని వ్యక్తం చేస్తాడు.
Read Also: బిగ్ బాస్ రవి కృష్ణ నటించిన... ‘ఆమె కథ’.. మంచోడు మోసంగాడేనా? ఎంట్రీ అదిరింది!
ఇంతలో హిమ రావడంతో.. సౌందర్య, ఆదిత్య, ఆనందరావు.. అంతా సైలెంట్ అయిపోతారు. హిమని పిలిచి.. మధ్యలో కూర్చోబెట్టుకుని.. ‘మీ డాడీకి ఎవరో కొత్తమ్మని చూస్తున్నా అన్నావ్‌గా ఏమైంది?’ అని అడుగుతుంది సౌందర్య. అయితే ‘మౌనితకి మంచి భార్యకు ఉండాల్సిన లక్షణాలు లేవని సౌందర్య అన్న మాటకు కార్తీక్ కూడా సపోర్ట్‌గా మాట్లాడటం గుర్తు చేసుకున్న హిమ.. ఏం సమాధానం ఇస్తుందో.. తరువాయి భాగంలో చూద్దాం.. కార్తీకదీపం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.